Monaco i Eurovision Song Contest

Monaco debuterte i Eurovision Song Contest i 1959 og deltok hvert år frem til 1979. Etter dette holdt landet seg borte fra konkurransen i 24 år og returnerte først i 2004. Monaco trakk seg igjen før konkurransen i 2007 og har ikke deltatt siden. Monaco har vunnet konkurransen én gang, i 1971, med Séverine og «Un banc, un arbre, une rue». Monaco har to sisteplasser i Eurovision Song Contest.

Historikk
Monaco debuterte i 1959 med en sisteplass og deltok hvert eneste år til og med 1979. Etter dette trakk kringkasteren TMC seg fra Eurovision Song Contest av økonomiske årsaker. Med unntak av to sisteplasser, gjorde den lille staten det svært bra i konkurransen i 1960- og 1970-årene, med en rekke topp fem-plasseringer. 

I likhet med Luxembourg importerte Monaco de fleste av sine deltakere og låtskrivere fra nabolandet Frankrike – blant dem Françoise Hardy (sanger i 1963) og Serge Gainsbourg (komponist i 1967). 

 Seieren i 1971 
Den første og eneste seieren kom i 1971, da franske Séverine deltok for Monaco med «Un banc, un arbre, une rue». Både Séverine, låtskriveren og dirigenten var franske. Monaco fikk til sammen 128 poeng i avstemningen, med blant annet full pott fra Norge, Sverige, Belgia og Tyskland.

Monaco er også det eneste landet i konkurransen som har vunnet, men som ikke har arrangert en finale. Etter seieren i 1971, ønsket TMC å arrangere 1972-konkurransen på en friluftsarena i juni. Kanalen prøvde også å fremskynde ferdigstillelsen av en ny innendørsarena i Monaco, uten å lykkes.
miniatyr|Mary Christy under prøvene før Eurovision Song Contest i 1976.
TMC søkte i stedet støtte fra den franske allmennkringkasteren ORTF. De to kringkasterne ble imidlertid ikke enige om konkurransen skulle holdes i Monaco eller Frankrike. Til slutt trådte Den europeiske kringkastingsunion inn og tilbudte arrangementet til Spania og Tyskland som ble nummer to og tre i 1971, men begge takket nei. Til slutt fikk EBU overtalt BBC til å arrangere finalen i 1972.

 Fravær og retur 
Økonomi var også grunnen til at Monaco trakk seg fra konkurransen i 1980. Landet hadde en 24 år lang pause fra Eurovision Song Contest og returnerte først i 2004. Deres første bidrag etter pausen, «Notre Planète», ble slått ut i semifinalen. Etter ytterligere to bidrag som ikke kom til finalen, trakk TMC seg nok en gang fra konkurransen. Kringkasteren mente diaspora- og nabostemming gjorde det umulig for Monaco å nå en finale. TMC meldte seg på 2008-konkurransen, da EBU introduserte et nytt system med to semifinaler. Landet trakk seg imidlertid før påmeldingsfristen gikk ut.

TMC vurderte å komme tilbake i 2009 etter samtaler med EBU, men nok en gang trakk kanalen seg.  EBU sa at de ville jobbe hardere for å få Monaco og andre tidligere deltakere med i 2010. Monaco kom ikke tilbake da heller og har fremdeles ikke deltatt siden 2006. 

Deltakere
Under er en liste over Monacos deltakere, plasseringer og poeng i konkurransen siden debuten. 
Fargekoder

 År Artist Tittel Norsk oversettelse Finale Poeng Semi Poeng 1959 Jacques Pills «Mon ami Pierrot»Min venn Pierrot1 colspan="2" rowspan="21" data-sort-value="19999"  1960 François Deguelt «Ce soir-là»Den kvelden15 1961 Colette Deréal «Allons, allons les enfants»Kom, kom, barn6 1962 François Deguelt «Dis rien»Ikke si noe13 1963 Françoise Hardy «L'amour s'en va»Kjærligheten forsvinner25 1964 Romuald «Où sont-elles passées»Hvor har de dratt?15 1965 Marjorie Noël «Va dire à l'amour»Gå og si til kjærligheten7 1966 Téréza «Bien plus fort»Mye sterkere0 1967 Minouche Barelli «Boum-Badaboum» –10 1968 Line og Willy«À chacun sa chanson»Hans sang til alle8 1969 Jean Jacques «Maman, Maman»Mamma, Mamma11 1970 Dominique Dussault «Marlène» –5 1971 Séverine «Un banc, un arbre, une rue»En benk, et tre, en gate128 1972 Peter McLane og Anne-Marie Godart «Comme on s'aime»Som vi elsker hverandre65 1973 Marie «Un train qui part»Et tog som går85 1974 Romuald «Celui qui reste et celui qui s'en va»Den som blir, og den som drar14 1975 Sophie «Une chanson c'est une lettre»En sang er et brev22 1976 Mary Christy «Toi, la musique et moi»Du, musikken og meg93 1977 Michèle Torr «Une petite française»En liten fransk jente96 1978 Caline og Olivier Toussaint «Les jardins de Monaco»Monacos hager107 1979 Laurent Vaguener «Notre vie c'est la musique»Vårt liv er musikk12 colspan="8" data-sort-value="zzzzz"  2004 Maryon «Notre planète» Planeten vår colspan="2" rowspan="3" 10 2005 Lise Darly «Tout de moi» Hele meg22 2006 Séverine Ferrer «La Coco-Dance»Coco-dansen14 colspan="8" data-sort-value="zzzzz" 

Stemmehistorikk
Under er en oversikt over Monacos poeng fra 1959 til 2006. Tallene omfatter bare poeng mottatt og avgitt i finaler, poeng fra semifinaler er ikke inkludert. Tallene er hentet fra ESC Database.
Poeng fra Monaco i finaler 1959–2006 Nr. Land Poeng 1  101 2  83 3  60 4 57 5 55Poeng til Monaco i finaler 1959–2006 Nr. Land Poeng 1  56  56 3  55 4  47 5  46

 Kommentatorer og poengopplesere  
Fra 1956 til 1979 hadde ikke Monaco egne kommentatorer i Eurovision Song Contest. I stedet brukte TMC kommentatorene til fransk tv. I årene 2004–06 sendte TMC egne kommentatorer til finalen.
 År Kommentator Poengoppleser 1959  Claude Darget  Ukjent 1960  Pierre Tchernia  Ukjent 1961  Robert Beauvais  Ukjent 1962  Pierre Tchernia  Ukjent 1963   Ukjent 1964  Robert Beauvais  Ukjent 1965  Pierre Tchernia  Ukjent 1966  François Deguelt  Ukjent 1967  Pierre Tchernia  Ukjent 1968  Ukjent 1969  Ukjent 1970  Ukjent 1971  Georges de Caunes  rowspan="3"  1972  Pierre Tchernia  1973  1974  Sophie Hecquet 1975  Georges de Caunes  Carole Chabrier 1976  Jean-Claude Massoulier  1977  Georges de Caunes  1978  Léon Zitrone og Denise Fabre  1979  Marc Menant  1980–2003  2004  Bernard Montiel og Génie Godula  Anne Allegrini 2005  2006  Bernard Montiel og Églantine Eméyé  Églantine Eméyé 2007  Ukjent rowspan="2"  2008– 

Referanser

Eksterne lenker
  Monacos side på Eurovision.TV

Kategori:Land i Eurovision Song Contest
Kategori:Monaco